钦定古今图书集成/理学汇编/学行典/第278卷 > 《汉乐府善哉行》无名氏
## 钦定古今图书集成/理学汇编/学行典/第278卷 > 《汉乐府善哉行》无名氏

来日大难，口燥唇干。今日相乐，皆当喜欢。经历名山，
芝草翻翻。仙人王乔，奉药一丸。自惜袖短，内手知寒。
惭无灵辙，以报赵宣。月没参横，北斗阑干。亲交在门，
饥不及餐。欢日尚少，戚日苦多。以何忘忧，弹筝酒歌。
淮南八公，要道不烦。参驾六龙，游戏云端。